Ali Williams lei Blues in 2013 | Nuus24
Wellington – Ali Williams is Maandag as die Blues se kaptein vir aanstaande jaar se Super-rugbyseisoen onthul met die afrigter, John Kirwan, wat sê dit is 'n geleentheid vir die veteraan van 77 toetse om sy kritici verkeerd te bewys.Kirwan het gesê Wiliams se voorganger, Keven Mealamu, het die kapteinsarmband opgegee omdat hy 'n ruskans vat na die All Blacks se Europese toer, wat beteken dat hy die begin van die Super-seisoen sal misloop.Williams (31) het die afgelope 12 maande met beserings en sy spelpeil gesukkel, maar Kirwan meen sy ervaring maak van hom die regte speler om die driemalige kampioene te lei.Vir die jongste sportnuus volg Nuus24Sport op Twitter.– Sport24